Teo Fabi
Teodorico Fabi (tunnettu paremmin nimellä "Teo Fabi", s. 9. maaliskuuta 1955 Milano, Italia) on entinen italialainen Formula 1 -kuljettaja. Hän osallistui urallaan 71 osakilpailuun, joista hän saavutti kaksi palkintosijaa, kolme paalupaikkaa, kaksi kilpailun nopeinta kierrosta ja 23 MM-pistettä. Fabi ei kuitenkaan kertaakaan yltänyt kilpailussa voittajaksi.
Fabi harrasti talviurheilulajeja, mm. hiihtoa vuosina 1970-74 ja opiskelujen ohessa moottoripyörillä ajamista. Vuonna 1974 hän voitti kartingissa 100-kuutioisten Torneo Industrien ja Euroopan kartingmestaruuden vuotta myöhemmin. Hän voitti lisäksi vuonna 1977 Italian Formula Fordin 1600 sekä 2000 -sarjat.
Fabi siirtyi vuonna 1977 kilpailemaan Formula 3 -luokissa, joissa saavutti 3 voittoa. Hänen paras tuloksensa oli sijoituksissa neljäs. Vuosina 1979-1980 hän ajoi Formula -luokissa saavuttaen jälleen 3 voittoa ja ollen parhaimmillaan sarjan kolmas.
Fabi ajoi myös vuosina 1978-79 Formula Pacific -sarjassa ja voitti sarjan mestaruuden. Hän yritti saada paikan Formula 1:stä jo vuonna 1981 RAM-tallin, mutta talli valitsi hänen sijastaan Derek Dalyn. Pettynyt Fabi siirtyi ajamaan CanAm -sarjaan samana vuonna, jossa voitti neljä kertaa sijoittuen sarjan lopputuloksissa toiseksi.
Fabi kilpaili ensimmäistä kertaa Formula ykkösissä vuonna 1982 Etelä-Afrikan Grand Prix´ssa Toleman-tallin autolla. Kausi sujui vaisusti ja Fabin oli yleensä tyydyttävä kilpailusta karsiutumiseen ja jos hän selvitti karsinnan, kilpailussa hän ei kertaakaan selvittänyt tietään ruutulipulle asti. Seuraavaksi vuodeksi hän siirtyi Pohjois-Amerikkaan kilpailemaan ja osallistui Indy 500 -kilpailuun, jossa hän saavutti heti paalupaikan.
Fabi palasi takaisin Formula 1 -sarjaan kaudeksi 1984, tällä kertaa Brabham-tallissa, mutta jatkoi edelleen myös CART-sarjassa. Tämän vuoksi kolmessa F1-kilpailussa Teon tilalla ajoi hänen veljensä Corrado Fabi, Teon ollessa ajamassa CART-kilpailua. Teo Fabi ajoi kerran kolmanneksi, saavutti kaksi muuta pistesijaa ja sijoittui 9 MM-pisteen turvin kuljettajien MM-sarjassa sijalle 12. Maaliin Fabi ylsi neljä kertaa. Seuraavaksi kaudeksi Fabi siirtyi takaisin Toleman-talliin, jossa oli aloittanut F1-uransa. Kausi sujui edellisvuotta heikoimmin ja Fabi ei saavuttanut yhtään MM-pistettä, mutta valtasi kertaalleen paalupaikan.Parhaimmillaan Fabi oli kahdestoista Italian GP:ssä.
Kaudet 1986 ja 1987 Fabi jatkoi Benettoniksi nimensä vaihtaneessa entisessä Toleman-tallissa. Kaudella 1986 hän saavutti kaksi paalupaikkaa ja kaksi MM-pistettä. Viimeiseksi jäänellä Formula 1 -kaudellaan 1987 hän teki uransa parhaan tuloksen pisteiden valossa. Fabi ajoi kertaalleen kolmanneksi ja lisäksi neljästi pisteille saavuttaen 12 MM-pistettä ja yhdeksännen sijan kuljettajien MM-sarjassa.
Formula 1 -uran jälkeen Fabi palasi vuonna 1988 ajamaan Indycaria. Vuoden 1990 Indycar -kautta varjosti Porsche -tallin pyrkimys rakentaa runko kokonaan hiilikuidusta, mikä sai kilpailevat tallit boikotoimaan hanketta ja Porsche joutui käyttämään vanhempaa malliaan sen sijasta. Fabi päätti siirtyä World Sportscar -sarjaan ja voitti sarjan mestaruuden vuonna 1991. Fabi ajoi myös Le Mansin 24 tunnin ajoja vuosina 1980, 1982-83 sekä 1991-93.
Fabi johti veljensä Corradon kanssa suvun talkkikaivosyritystä 1980-luvulla.
Fabin poika Stefano on myös kilpa-ajaja, joka on ajanut, mm. Formula 3 -sarjaa vuosina 2002-2003.
Lihavointi tarkoittaa paalupaikkaa ja "kursivointi" kilpailun nopeinta kierrosta.